CELEX: 52002XG0305(01)
Language: da
Date: 2002-02-14 00:00:00
Title: Rådets konklusioner af 14. februar 2002 om opfølgning af rapporten om uddannelsessystemernes konkrete fremtidige mål med henblik på forberedelse af en fælles rapport fra Rådet og Kommissionen til forelæggelse på Det Europæiske Råds forårsmøde i 2002

Avis juridique important

|

52002XG0305(01)

Rådets konklusioner af 14. februar 2002 om opfølgning af rapporten om uddannelsessystemernes konkrete fremtidige mål med henblik på forberedelse af en fælles rapport fra Rådet og Kommissionen til forelæggelse på Det Europæiske Råds forårsmøde i 2002  

EF-Tidende nr. C 058 af 05/03/2002 s. 0001 - 0011

Rådets konklusioneraf 14. februar 2002om opfølgning af rapporten om uddannelsessystemernes konkrete fremtidige mål med henblik på forberedelse af en fælles rapport fra Rådet og Kommissionen til forelæggelse på Det Europæiske Råds forårsmøde i 2002(2002/C 58/01)RÅDET FOR DEN EUROPÆISKE UNION,som henviser til:(1) Det nye strategiske mål for Den Europæiske Union, som blev fastlagt af Det Europæiske Råd i Lissabon den 23. og 24. marts 2000, og som Det Europæiske Råd i Stockholm den 23. og 24. marts 2001 på ny bekræftede, er "at blive den mest konkurrencedygtige og dynamiske videnbaserede økonomi i verden, en økonomi, der skal skabe en holdbar vækst med flere og bedre job og større social samhørighed".(2) Erklæringen fra Det Europæiske Råd i Lissabon om, at Europas uddannelses- og erhvervsuddannelsessystemer skal tilpasses både kravene i det videnbaserede samfund og behovet for et bedre beskæftigelsesniveau og en bedre jobkvalitet.(3) Mandatet fra Det Europæiske Råd i Lissabon til Rådet (uddannelse) om "- med henblik på at bidrage til Luxembourg-processen og Cardiff-processen og forelægge Det Europæiske Råd en generel rapport i foråret 2001 - mere overordnet at overveje de konkrete fremtidige mål for uddannelsessystemerne, idet der skal fokuseres på fælles problemer og prioriteter, samtidig med at den nationale mangfoldighed respekteres" (formandskabets konklusioner, punkt 27).(4) Rapporten om uddannelsessystemernes konkrete fremtidige mål (i det følgende benævnt "rapporten"), der blev vedtaget af Rådet (uddannelse) den 12. februar 2001, som tog hensyn til et forslag fra Kommissionen, der omfatter tre konkrete strategiske mål tillige med 13 tilknyttede mål, og som tager hensyn til samfundets generelle mål for uddannelse og erhvervsuddannelse.(5) Det Europæiske Råd i Stockholm, som atter fremhævede betydningen af uddannelse og erhvervsuddannelse, udtalte: "Forbedring af grundlæggende kvalifikationer, især kvalifikationer på IT-området og det digitale område, er en af de vigtigste prioriteter for at gøre EU til den mest konkurrencedygtige og dynamiske videnbaserede økonomi i verden. Denne prioritet omfatter uddannelsespolitikker og livslang læring samt overvindelse af den nuværende mangel på videnskabelig og teknisk arbejdskraft. En videnbaseret økonomi kræver en stærk almen uddannelse med henblik på yderligere at støtte arbejdskraftens mobilitet og livslang læring."(6) Det Europæiske Råd i Stockholm gav også Rådet og Kommissionen mandat til at "forelægge en rapport på Det Europæiske Råds forårsmøde i 2002, der indeholder et detaljeret arbejdsprogram om opfølgningen af målene for uddannelses- og erhvervsuddannelsessystemerne, herunder en vurdering af opfyldelsen af målene inden for rammerne af den åbne koordinationsmetode og i et globalt perspektiv".(7) Rådets konklusioner af 13. juli 2001 vedrørende opfølgning af rapporten, hvoraf det navnlig fremgik, at arbejdet straks skulle indledes på områderne grundlæggende færdigheder (mål 1.2), informations- og kommunikationsteknologi (mål 1.3) og matematik, naturvidenskab og teknologi (mål 1.4), områder der også blev fremhævet i konklusionerne fra Det Europæiske Råd i Stockholm.(8) Meddelelsen "Udkast til detaljeret arbejdsprogram for opfølgning af rapporten om uddannelsessystemernes konkrete fremtidige mål", der blev vedtaget den 7. september 2001, og som Kommissionen fremlagde som følge af mandatet fra Det Europæiske Råd i Stockholm, yder et nyttigt bidrag til den fælles rapport, der vil blive forelagt Rådet til vedtagelse den 14. februar 2002 og fremsendt til Det Europæiske Råd i Barcelona,BEKRÆFTER:at opfølgningen af rapporten, som blev vedtaget den 12. februar 2001, bør- vurdere, i hvilken udstrækning de i rapporten anførte mål er nået, således at Rådet (uddannelse) kan aflægge rapport til Det Europæiske Råd, når det forekommer at være hensigtsmæssigt- yde støtte til forbedret udformning og gennemførelse af uddannelses- og erhvervsuddannelsespolitikken på alle trin- fremme videreudvikling af samarbejde og udveksling af god praksis mellem medlemsstaterne med henblik på at øge effektiviteten af dette arbejde,ANERKENDER:Kommissionens nedsættelse af tre arbejdsgrupper med det formål at bidrage til anvendelsen af den åbne koordinationsmetode på tre af rapportens tilknyttede mål,UNDERSTREGER:behovet for synergi mellem opfølgningen af rapporten og:1) den europæiske beskæftigelsesstrategi, den effektive gennemførelse af Luxembourg-processen og Cardiff-processen og de overordnede retningslinjer for de økonomiske politikker;2) det igangværende arbejde i Kommissionens Taskforce på Højt Plan vedrørende Kvalifikationer og Mobilitet. På grundlag af en rapport, som denne taskforce skal forelægge i december 2001, vil Kommissionen med henblik på Det Europæiske Råd i Barcelona udarbejde en handlingsplan, der skal åbne de europæiske arbejdsmarkeder for alle inden 2005;3) aktiviteterne i forbindelse med vurderingen af, hvilke fremskridt der gøres med hensyn til mobilitet som led i det opfølgende arbejde med henstillingen og handlingsplanen om mobilitet;4) Kommissionens kommende meddelelse om gennemførelse af et europæisk område med livslang uddannelse efter konsultationerne om memorandummet om livslang uddannelse;5) Kommissionens kommende handlingsplan om videnskab og samfund, som er et bidrag til etableringen af det europæiske forskningsrum og resultatet af en opfordring fra undervisnings- og forskningsministrene på deres uformelle fællesmøde i Uppsala den 1.-3. marts 2001;6) Kommissionens meddelelse af 28. marts 2001 med titlen "Handlingsplan for eLearning - Overvejelser om fremtidens uddannelse", som supplerer den overordnede handlingsplan for eEurope og forventes at blive en vigtig del af den europæiske beskæftigelsesstrategi,BEKRÆFTER:under hensyntagen til denne opfølgnings globale perspektiv samt den nuværende verdenssituation og dens indvirkning på Den Europæiske Union:1) uddannelses og erhvervsuddannelses betydning for forebyggelsen af forskelsbehandling, racisme og fremmedhad på alle niveauer og uddannelses og erhvervsuddannelses værdi, når det gælder fremme af medborgerskab, social samhørighed, tolerance og respekt for menneskerettighederne;2) viljen til at fremme et åbent europæisk område for mobilitet inden for uddannelse og erhvervsuddannelse og således sikre ikke-diskriminerende adgang til uddannelse og erhvervsuddannelse;3) international åbenhed er en integrerende del af kvaliteten og relevansen af uddannelse og erhvervsuddannelse i Europa og af deres konkurrencedygtighed og tiltrækningskraft på verdensplan;ER ENIGT OM FØLGENDE PRINCIPPER VEDRØRENDE OPFØLGNINGEN:1) Rådet, medlemsstaterne og Kommissionen er inden for deres respektive kompetenceområder ansvarlige for opfølgningens resultat. Rådet er i samarbejde med Kommissionen ansvarligt for at træffe afgørelse om de vigtigste emner i forbindelse med de uddannelsesmæssige mål og om, hvorvidt og hvor der skal anvendes indikatorer, peer-review, udveksling af god praksis og benchmarking.2) De tre konkrete strategiske mål og de 13 tilknyttede mål i rapporten skal gøres operationelle. Den vedlagte interimsrapport indeholder derfor et forslag til en række nøglespørgsmål, som er forbundet med disse mål.3) Måling og andre opfølgningsinstrumenter til gennemførelse af de forskellige mål bør fastlægges på en måde, der tager skyldigt hensyn til den politiske relevans. Hensigtsmæssig anvendelse af den åbne koordinationsmetode på de forskellige mål kræver relevant teknisk ekspertise til at identificere hensigtsmæssige indikatorer og andre opfølgningsinstrumenter på uddannelsesområdet. Sammenlignelige data er en forudsætning for anvendelsen af indikatorer og benchmarks.4) Bortset fra ovennævnte måleinstrumenter og som generel reference kan opfølgningen støttes af metoder, der generelt anvendes i forbindelse med internationalt samarbejde, bl.a. brug af oversigter, udveksling af synspunkter med eksperter på et specifikt område og pilotprojekter vedrørende gennemførelsen af et særligt tilknyttet mål fra rapporten.5) I opfølgningen skal opmærksomheden særlig rettes mod igangværende processer, eksisterende ekspertise og overvågningsinstrumenter og netværk, som beslutningstagerne bør udnytte mere systematisk. Det kunne måske være hensigtsmæssigt at gruppere opfølgningsaktiviteterne for flere nøglespørgsmål.6) Kandidatlandene bør opfordres til at deltage i opfølgningsarbejdet, når det bliver aktuelt,ER FOR SÅ VIDT ANGÅR TIDSPLANEN FOR PERIODEN 2001-2004 ENIGT OM, ATa) denne tidsplan foreslås på baggrund af den forventede overordnede udvikling frem til 2010, som vil blive dækket i den fælles rapport, der skal forelægges for Det Europæiske Råds forårsmøde i 2002; rapporten til Det Europæiske Råd i Barcelona vil omfatte en tidsplan for rapporterne på grundlag af resultaterne af opfølgningsarbejdetb) arbejdet med samtlige mål bør være indledt senest i 2004c) opfølgningsarbejdet vil blive tilrettelagt i tre etaper, som det fremgår af tidsplanen i vedlagte interimsrapport; første etape er allerede indledtd) arbejdet på følgende fem områder indledes i første halvdel af 2002:- forbedring af læreres og underviseres grundlæggende uddannelse og efter- og videreuddannelse (mål 1.1)- den bedst mulige anvendelse af ressourcerne (mål 1.5)- støtte et aktivt medborgerskab, lige muligheder og social samhørighed (mål 2.3)- øge mobilitet og udveksling (mål 3.4)- styrkelse af det europæiske samarbejde (mål 3.5)e) der i 2004 skal foretages en evaluering af de fremskridt, der er gjort,OPFORDRER KOMMISSIONEN TIL i forbindelse med deres fælles arbejde med opfølgning af rapporten om de europæiske uddannelsessystemers mål at aflægge regelmæssig rapport om sine aktiviteter på området, herunder om arbejdet i grupperne.BILAGINTERIMSRAPPORTDETALJERET ARBEJDSPROGRAM FOR GENNEMFØRELSE AF DE 13 TILKNYTTEDE MÅLStrategisk mål 1FORBEDRING AF DE ALMENE OG ERHVERVSMÆSSIGE UDDANNELSESSYSTEMERS KVALITET OG EFFEKTIVITET I DEN EUROPÆISKE UNIONTILKNYTTET MÅL 1.1. - FORBEDRING AF LÆRERES OG UNDERVISERES GRUNDLÆGGENDE UDDANNELSE OG EFTER- OG VIDEREUDDANNELSEA. Nøglespørgsmål1. Skabe de rette betingelser for, at lærere og undervisere støttes på en passende måde, mens de tilpasser sig det videnbaserede samfunds udfordringer, herunder gennem deres grunduddannelse og gennem efter- og videreuddannelse set i den livslange lærings perspektiv2. Indkredse de færdigheder, som lærere og undervisere bør have i betragtning af deres skiftende rolle i det videnbaserede samfund3. Sikre en tilstrækkelig tilgang til lærererhvervet inden for alle undervisningsfag og på alle niveauer samt opfylde erhvervets behov på længere sigt ved at gøre erhvervet som lærer eller underviser endnu mere attraktivt4. Tiltrække ansøgere til erhvervet som lærer og underviser, som har erhvervsmæssig erfaring inden for andre områderB. Tilrettelæggelse af opfølgningena) Startperiode: I løbet af 2002 (anden etape)b) Igangværende/kommende aktiviteter (vejledende liste) - aktiviteter (seminarer, undersøgelser) inden for European Network of Teacher Education Policies (ENTEP)- Eurydice-undersøgelsen om lærere (lærer- og undervisererhvervet), der blev indledt i 2001, vil være en righoldig kilde til information på grundlag af kvantitative og kvalitative data (den endelige rapport kan forventes ved udgangen af 2002)- CEDEFOP's aktioner inden for netværket af lærere og underviserec) Specifikke mål, som der allerede er enighed om: -d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 3e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 4TILKNYTTET MÅL 1.2. - UDVIKLING AF FÆRDIGHEDER TIL DET VIDENBASEREDE SAMFUNDA. Nøglespørgsmål1. Fastlæggelse af nye grundlæggende færdigheder og hvorledes disse færdigheder tillige med de traditionelle grundlæggende færdigheder bedre kan integreres i læseplanerne, indlæres og opretholdes2. Hvordan man bedst gør opnåelse af de grundlæggende færdigheder tilgængelig for alle, herunder vanskeligt stillede personer, personer med særlige behov, personer der forlader skolen uden afgangseksamen og voksne elever3. Bedre mulighed for officiel validering af grundlæggende færdighederB. Tilrettelæggelse af opfølgningena) Startperiode: Anden halvdel af 2001 (første etape)b) Igangværende/kommende aktiviteter (vejledende liste) Kommissionens arbejdsgruppe vedrørende grundlæggende færdigheder er nedsat i september 2001c) Specifikke mål, som der allerede er enighed om Halvering inden 2010 af antallet af 18-24-årige, der kun har gennemført uddannelse på det nederste sekundærtrin (retningslinjerne for beskæftigelsen 2001, nr. 4)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 2e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3TILKNYTTET MÅL 1.3. - SIKRING AF ALLES ADGANG TIL IKTA. Nøglespørgsmål1. Sikring af tilstrækkeligt udstyr og software til undervisningsformål, så IKT og eLearning-processer kan anvendes bedst muligt i uddannelses- og erhvervsuddannelsessammenhænge2. Tilskyndelse til bedst mulig brug af innovativ undervisnings- og læringsteknik på grundlag af IKTB. Tilrettelæggelse af opfølgningena) Startperiode: Anden halvdel af 2001 (1. etape)b) Igangværende/kommende aktiviteter (vejledende liste) - Kommissionens arbejdsgruppe vedrørende IKT blev nedsat i oktober 2001- eLearning-initiativer og Kommissionens handlingsplan- Eurydice-undersøgelser:- ICT@Europe.edu: Informations- og kommunikationsteknologi i europæiske uddannelsessystemer (2001)- Informations- og kommunikationsteknologisystemer i Europa. Uddannelsespolitik, læseplaner, læreruddannelse i de enkelte lande (2000)c) Specifikke mål, som der allerede er enighed om Alle skoler skal have internetforbindelse og være udstyret med multimedieressourcer inden udgangen af 2001 (retningslinjerne for beskæftigelsen 2001, nr. 5)Det nødvendige antal lærere skal inden udgangen af 2002 være uddannet i at anvende disse teknologier, så alle elever kan få mulighed for at erhverve sig et bredt kendskab til it (retningslinjerne for beskæftigelsen 2001, nr. 5)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 2TILKNYTTET MÅL 1.4. - FORØGELSE AF TILGANGEN TIL VIDENSKABELIGE OG TEKNISKE STUDIERA. Nøglespørgsmål1. Øge interessen for matematik, naturvidenskab og teknologi fra en tidlig alder2. Motivere flere unge til at vælge at studere og arbejde inden for matematik, naturvidenskab og teknologi, især inden for forskning og naturvidenskabelige discipliner, hvor der er mangel på kvalificeret arbejdskraft, på kort og mellemlang sigt3. Forbedre ligestilling af kønnene inden for matematik, naturvidenskab og teknologi4. Sikre et tilstrækkeligt antal lærere inden for matematik og naturvidenskabelige og tekniske fagB. Tilrettelæggelse af opfølgningena) Startperiode: Anden halvdel af 2001 (første etape)b) Igangværende/kommende aktiviteter (vejledende liste) - Kommissionens arbejdsgruppe vedrørende matematik, naturvidenskab og teknologi blev nedsat i september 2001- rapporter til opfølgning af Kommissionens meddelelse "Mod et europæisk forskningsrum"c) Specifikke mål, som der allerede er enighed om: -d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 2, 3 og 4e) Nøglespørgsmål, hvor en kvantitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1TILKNYTTET MÅL 1.5. - DEN BEDST MULIGE ANVENDELSE AF RESSOURCERNEA. Nøglespørgsmål1. Øge investeringen i menneskelige ressourcer og sikre en retfærdig og effektiv fordeling af de midler, der er til rådighed, for at lette adgangen til og styrke kvaliteten i den almene og erhvervsmæssige uddannelse2. Støtte udviklingen af kompatible systemer til sikring af kvaliteten, som respekterer mangfoldigheden i Europa3. Udvikle mulighederne for partnerskaber mellem det offentlige og den private sektorB. Tilrettelæggelse af opfølgningena) Startperiode: I løbet af 2002 (anden etape)b) Igangværende/kommende aktiviteter (vejledende liste) - der skal for det første følges op på nationalt (regionalt og også lokalt) plan, fordi vurderingen af den bedst mulige ressourceanvendelse er stærkt afhængig af den konkrete samfundsøkonomiske og kulturelle kontekst. Det er et tværgående mål, dvs. det er knyttet til gennemførelsen af alle andre mål ud fra et samlet perspektiv. Det skal bemærkes, at nogle spørgsmål også behandles i internationalt samarbejde i andre sammenhænge end EU (f.eks. OECD)- eksisterende net: ENQA.c) Specifikke mål, som der allerede er enighed om Investeringerne pr. indbygger i menneskelige ressourcer bør øges betydeligt hvert år (konklusionerne fra Det Europæiske Råd i Lissabon, nr. 26)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3Strategisk mål 2LETTE ADGANGEN FOR ALLE TIL ALMENE OG ERHVERVSMÆSSIGE UDDANNELSESSYSTEMERTILKNYTTET MÅL 2.1. - ET ÅBENT UDDANNELSESMILJØA. Nøglespørgsmål1. Udvide adgangen til livslang læring gennem information, rådgivning og vejledning om alle de uddannelsesmuligheder, der er til rådighed2. Tilbyde en almen og erhvervsmæssig uddannelse, som voksne faktisk kan deltage i, og som giver dem mulighed for at kombinere deres deltagelse i uddannelsen med andre ansvarsområder og aktiviteter3. Sikre, at uddannelse er tilgængelig for alle, som et middel til at tage det videnbaserede samfunds udfordring op4. Befordre fleksible læringsforløb for alleB. Tilrettelæggelse af opfølgningena) Startperiode: Mellem anden halvdel af 2002 og udgangen af 2003 (tredje etape)b) Igangværende/kommende aktiviteter (vejledende liste) Aktiviteterne bør indledes i forbindelse med opfølgning af Kommissionens memorandum om livslang uddannelse og bør kombineres med aktiviteterne under 2.2 nedenfor.c) Specifikke mål, som der allerede er enighed om: -d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 2 og 3e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1 og 4TILKNYTTET MÅL 2.2. - GØRE UDDANNELSE MERE ATTRAKTIVTA. Nøglespørgsmål1. Tilskynde unge til at fortsætte deres almene eller erhvervsmæssige uddannelse efter endt obligatorisk uddannelse og motivere voksne til at deltage i uddannelse resten af livet2. Udvikle metoder til officiel validering af ikke-formel læringserfaring3. Finde metoder til at gøre uddannelse mere attraktivt, både inden og uden for de formelle almene og erhvervsmæssige uddannelsessystemerB. Tilrettelæggelse af opfølgningena) Startperiode: Mellem anden halvdel af 2002 og udgangen af 2003 (tredje etape)b) Igangværende/kommende aktiviteter (vejledende liste) Aktiviteterne bør indledes i forbindelse med opfølgning af Kommissionens memorandum om livslang uddannelse og bør kombineres med aktiviteterne under 2.1 ovenforc) Specifikke mål, som der allerede er enighed om Antallet af 18-24-årige, der kun har uddannelse på det nederste sekundærtrin, og som ikke er i gang med yderligere almen eller erhvervsmæssig uddannelse, bør være halveret senest i 2010 (retningslinjer for beskæftigelsen 2001, nr. 4)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3TILKNYTTET MÅL 2.3. - STØTTE ET AKTIVT MEDBORGERSKAB, LIGE MULIGHEDER OG SOCIAL SAMHØRIGHEDA. Nøglespørgsmål1. Sikre, at indlæring af demokratiske værdier og demokratisk deltagelse af alle, der er involverede i en skoles arbejde, fremmes effektivt med henblik på at forberede folk til et aktivt medborgerskab2. Overvejelser om lige muligheder integreres fuldt ud i de almene og erhvervsmæssige uddannelser og deres mål3. Sikre, at de dårligst stillede eller de, der i øjeblikket har mindst udbytte af uddannelsessystemet, får reel adgang til at erhverve færdigheder, og motivere dem til at deltage i læringB. Tilrettelæggelse af opfølgningena) Startperiode: I løbet af 2002 (anden etape)b) Igangværende/kommende aktiviteter (vejledende liste) Opfølgning af Lissabon (social inddragelse)c) Specifikke mål, som der allerede er enighed om Antallet af 18-24-årige, der kun har uddannelse på det nederste sekundærtrin, og som ikke er i gang med yderligere almen eller erhvervsmæssig uddannelse, bør være halveret senest i 2010 (retningslinjer for beskæftigelsen 2001, nr. 4)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 3e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3Strategisk mål 3GØRE ALMEN OG FAGLIG UDDANNELSE ÅBEN FOR DET LOKALE MILJØ, EU OG RESTEN AF VERDENTILKNYTTET MÅL 3.1. - STYRKELSE AF FORBINDELSERNE MED ERHVERVSLIVET, FORSKNINGEN OG SAMFUNDET I ALMINDELIGHEDA. Nøglespørgsmål1. Fremme af tæt samarbejde mellem almene og erhvervsmæssige uddannelsesinstitutioner og samfundet i almindelighed2. Etablering af partnerskaber mellem alle typer almene og erhvervsmæssige uddannelsesinstitutioner, virksomheder og forskningsfaciliteter til gavn for alle parter(1)B. Tilrettelæggelse af opfølgningena) Startperiode: mellem anden halvdel af 2002 og udgangen af 2003 (tredje fase)b) Nuværende/fremtidige aktiviteter (vejledende liste) Der skal træffes mange foranstaltninger på lokalt plan i første række på grund af virkningen af den konkrete socioøkonomiske sammenhæng, der inddrager relevante deltagende parter, herunder arbejdsmarkedets parterc) Specifikke mål, som der allerede er enighed om: -d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1 og 2e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1 og 2TILKNYTTET MÅL 3.2. - UDVIKLING AF IVÆRKSÆTTERÅNDA. Nøglespørgsmål1. Fremme af initiativ og kreativitet i hele det almene og erhvervsmæssige uddannelsessystem for at udvikle iværksætterånden ("entrepreneurship")2. Lette tilegnelsen af de færdigheder, der er nødvendige for at etablere og drive egen virksomhed(2)B. Tilrettelæggelse af opfølgningena) Startperiode: mellem anden halvdel af 2002 og udgangen af 2003 (tredje fase)b) Nuværende/fremtidige aktiviteter (vejledende liste) Der er muligvis ikke behov for at opstille en separat opfølgningsstruktur for dette mål. Opfølgning kunne indgå i strukturen for grundlæggende færdigheder (mål 1.2, med start i anden halvdel af 2001)c) Specifikke mål, som der allerede er enighed om Fremme af uddannelse med henblik på iværksætteraktiviteter og arbejde som selvstændig (Retningslinjer for beskæftigelsen 2001, nr. 9)d) Nøglespørgsmål, hvor der vil kunne anvendes kvantitative måleinstrumenter (vejledende liste): -e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1 og 2TILKNYTTET MÅL 3.3. - FORBEDRING AF UNDERVISNINGEN I FREMMEDSPROGA. Nøglespørgsmål1. Tilskynde alle til at lære to eller eventuelt flere sprog ud over deres modersmål, og bevidstgøre yderligere om betydningen af fremmedsprogsindlæring på ethvert alderstrin2. Tilskynde skoler og erhvervsuddannelsesinstitutioner til at anvende effektive metoder i undervisningen og erhvervsuddannelsen og motivere til fortsat indlæring af sprog senere i livetB. Tilrettelæggelse af opfølgningena) Startperiode: mellem anden halvdel af 2002 og udgangen af 2003 (tredje fase)b) Nuværende/fremtidige aktiviteter (vejledende liste) Opfølgning af Det Europæiske Sprogår i samarbejde med Europarådet. Kommissionen vil i begyndelsen af 2003 have udarbejdet forslag om fremme af den sproglige mangfoldighed og undervisningen i fremmedsprog, samtidig med at der sikres overensstemmelse med gennemførelsen af rapporten om de konkrete fremtidige mål for undervisnings- og erhvervsuddannelsessystemernec) Specifikke mål, som der allerede er enighed om Eleverne bør som hovedregel have mulighed for at lære to af Unionens sprog foruden deres modersmål i mindst to år i træk og om muligt længere i løbet af den obligatoriske skolegang (Rådets resolution af 31. marts 1995)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1 og 2TILKNYTTET MÅL 3.4. - ØGE MOBILITET OG UDVEKSLINGERA. Nøglespørgsmål1. Sikre den bredest mulige adgang til mobilitet for personer og for uddannelses- og erhvervsuddannelsesinstitutioner, herunder dem der har de mindre privilegerede elever, og begrænse de resterende hindringer for mobilitet2. Overvåge omfanget, retningerne, frekvensen samt kvalitative aspekter af mobilitetsstrømmene tværs over Europa3. Lette validering og anerkendelse af kompetence, der erhverves under mobilitetenB. Tilrettelæggelse af opfølgningena) Startperiode: I løbet af 2002 (anden fase)b) Nuværende/fremtidige aktiviteter (vejledende liste) - Fællesskabets mobilitetsprogrammer: Socrates, Leonardo og Ungdom, EU-støtte til forskeres mobilitet- Kommissionens taskforce på højt niveau vedrørende kvalifikationer og mobilitet- Kommissionens arbejdsgruppe, der skal nedsættes til overvågning af gennemførelsen af mobilitetshandlingsplanen (foreslået af Det Europæiske Råd i Nice) og af henstillingen om mobilitetc) Specifikke mål, som der allerede er enighed om Konklusion nr. 13 fra Det Europæiske Råd vedrørende forskeres mobilitet og nr. 26 om mobiliteten for studerende, lærere og uddannelses- og forskningspersonale)d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1 og 2e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3TILKNYTTET MÅL 3.5. - STYRKELSE AF DET EUROPÆISKE SAMARBEJDEA. Nøglespørgsmål1. Øge effektiviteten og afkorte forløbet af anerkendelsesprocessen med henblik på yderligere studier, erhvervsuddannelse og beskæftigelse i hele Europa2. Fremme samarbejde mellem ansvarlige organisationer og myndigheder med henblik på at gøre kvalitetssikring og godskrivningssystemer mere kompatible3. Fremme transparens i oplysningerne om uddannelses- og erhvervsuddannelsesmuligheder og -strukturer med henblik på at skabe et åbent europæisk rum for uddannelseB. Tilrettelæggelse af opfølgningena) Startperiode: I løbet af 2002 (2. fase)b) Nuværende/fremtidige aktiviteter (vejledende liste) Som et tværgående mål vedrører dette punkt gennemførelsen af alle mål og aktiviteterne i Rådet (uddannelse) selv. Der skal søges tilvejebragt synergi med andre aktiviteter, specielt dem, der vedrører transparens, anerkendelse og kvalitetssikring, (Europass, NARIC/ENIC og ENQA) samt dem, der gennemføres i sammenhænge uden for EU, såsom Bologna-processen eller konventionen om anerkendelse af kvalifikationer vedrørende videregående uddannelser i det europæiske område (Lissabon-anerkendelseskonventionen)c) Specifikke mål, som der allerede er enighed om: -d) Nøglespørgsmål, hvor der vil kunne anvendes kvantitative måleinstrumenter (vejledende liste): Nøglespørgsmål 1e) Nøglespørgsmål, hvor en kvalitativ tilgang er særlig hensigtsmæssig, herunder udveksling af god praksis (vejledende liste): Nøglespørgsmål 1, 2 og 3TIDSPLAN FOR INDLEDNINGEN AF OPFØLGNINGSARBEJDET FOR TILKNYTTEDE MÅLFase 1 (starter: anden halvdel af 2001)Mål 1.2.- Udvikling af færdigheder til det videnbaserede samfundMål 1.3.- Sikring af alles adgang til IKTMål 1.4.- Forøgelse af tilgangen til videnskabelige og tekniske studierFase 2 (starter: i løbet af 2002)Mål 1.1.- Forbedring af læreres og underviseres grundlæggende uddannelse og efter- og videreuddannelseMål 1.5.- Den bedst mulige anvendelse af ressourcerneMål 2.3.- Støtte et aktivt medborgerskab, lige muligheder og social samhørighedMål 3.4.- Øge mobilitet og udvekslingerMål 3.5.- Styrkelse af det europæiske samarbejdeFase 3 (starter: mellem anden halvdel af 2002 og udgangen af 2003)Mål 2.1.- Et åbent uddannelsesmiljøMål 2.2.- Gøre uddannelse mere attraktivtMål 3.1.- Styrkelse af forbindelserne med erhvervslivet, forskningen og samfundet som helhedMål 3.2.- Udvikling af iværksætteråndMål 3.3.- Forbedring af undervisningen i fremmedsprog(1) Jf. Lissabon-konklusionerne, punkt 26.(2) Jf. rapport om mål, s. 14, punkt 2.3.2 (5980/01).